**QRKodeJakt**

Vi har laget et opplegg for å hjelpe dere å lage litt blest rundt fremmedspråk i anledning den europeiske språkdagen, den 26. september.

Tanken er at den dagen skal fremmedspråklærerne henge opp QR-koder rundt omkring på skolen, slik at de er tilgjengelige for alle, uansett trinn eller valgt fremmedspråk.

Elevene blir oppfordret til å finne QR-kodene. Det finnes 10 forskjellige poster. Avgrens skoleområdet, slik at elevene vet hvor de skal lete (kantine + området foran hovedinngang for eksempel)

De skal gjøre oppgavene som står der, individuelt, i par eller i grupper.

Det er 4 kategorier: tungekrøll, oppskrift, just Dance og språkvalg.

Oppgavene er som følge:

Post 1 til 3 = tungekrøll på fransk, spansk, tysk.

«Øv på disse tungekrøll-setningene. Velg 3 av dem og lag en lydfil hvor du gjentar dem flere ganger så fort som mulig. Når dere er klare, laster dere opp lydfilen her på PADLET.»

Post 4 til 6 = Oppskrift: fra fransk-, spansk-, tysktalende verden

«Se på denne videoen og foreslå i Padleten en annen typisk matrett fra Frankrike eller et annet fransktalende land, som du liker eller har lyst til å prøve.»

Post 7 til 9 = Just Dance:

«Velg en sang og bli med å danse.
Legg gjerne ut videoen av deres fremføringen her på Padlet.»

Post 10 = Språkvalg

«Skriv noen ord eller lag en video hvor du/dere:
- forteller hvorfor det er viktig å lære seg fremmedspråk.
- oppgir minst 3 grunner for hvorfor du valgte ditt fremmedspråk.
- forteller hvordan å kunne et fremmedspråk kan hjelpe deg i framtiden.
Husk å publisere innlegget ditt på denne Padleten :)»

Hvis QR-koder er en utfordring, for eksempel på mobilfri skoler, er det i så fall mulig å gjennomføre opplegget i undervisningen. Lærerne gir lenkene til de forskjellige postene, og oppfordrer elevene til å besvare flest mulig oppgaver i løpet av timen.

**Post 1: Tungekrøll på fransk #QR-kode Jakt**

<https://padlet.com/fremmedspraksenteret/post1>

**Post 2: Tungekrøll på spansk #QR-kode Jakt**

<https://padlet.com/fremmedspraksenteret/post2>

**Post 3: Tungekrøll på tysk #QR-kode Jakt**

<https://padlet.com/fremmedspraksenteret/post3>

**Post 4: Fransk oppskrift #QR-kode Jakt**

<https://padlet.com/fremmedspraksenteret/post4>

**Post 5: Spansk oppskrift #QR-kode Jakt**

<https://padlet.com/fremmedspraksenteret/post5>

**Post 6: Tysk oppskrift #QR-kode Jakt**

<https://padlet.com/fremmedspraksenteret/post6>

**Post 7: Just Dance fransk #QR-kode Jakt**

<https://padlet.com/fremmedspraksenteret/post7>

**Post 8: Just Dance på spansk #QR-kode Jakt**

<https://padlet.com/fremmedspraksenteret/post8>

**Post 9: Just Dance på tysk #QR-kode Jakt**

<https://padlet.com/fremmedspraksenteret/post9>

**Post 10: Språkvalg #QR-kode Jakt**

<https://padlet.com/fremmedspraksenteret/Post10>

Promotering av fremmedspråk er viktig for oss. Vi håper du blir med, og vi håper at dine elever legger ut sine bidrag på Padletene. Vi gleder oss til å se resultatene!